cyanic-selkie/wikianc huggingface dataset:
तेरे मेरे सपने (1996 फ़िल्म)
संक्षेप
ये कहानी एक ही दिन में जन्म लेने वाले दो बच्चों की है, जिसमें से एक राहुल मेहता (चन्द्रचूढ़ सिंह) का जन्म इंग्लैंड के एक अमीर खानदान में होता है, वहीं बालू (अरशद वारसी) का जन्म मुम्बई के एक मध्यम वर्ग के ब्राह्मण परिवार में होता है। राहुल के माता-पिता की मौत उसके बचपन में ही हो जाती है, और वो अपने दादा शम्भूनाथ मेहता (प्राण) के साथ रहता है। वो अपने माता-पिता की कब्र को देखने के लिए भारत जाना चाहता है, लेकिन उसके दादा उसे जाने नहीं देना चाहते, क्योंकि उसे लगता है कि वो भी अपने माता-पिता की तरह प्यार में पड़ जाएगा।
किसी तरह राहुल भारत आने में सफल रहता है, जहाँ से उसे टैक्सी में बालू मिलता है। राहुल की पहचान से अनजान, बालू अपने जन्मदिन के दिन पैदा हुए दूसरे अमीर बच्चे को लगातार भला-बुरा कहता रहता है। जब राहुल उसे उसकी पहचान बताता है तो वो शर्मिंदा हो जाता है। राहुल वापस उस अमीरी-ग्रस्त दुनिया में वापस नहीं जाना चाहता है, इस कारण वो बालू से एक दुसरे की जगह बदलने की बात कहता है। इस तरह राहुल एक टैक्सी ड्राइवर और बालू एक अमीर इंसान बन जाता है।
राहुल टैक्सी ड्राइवर के रूप में बालू के घर जाता है, जहाँ उसे बालू की बहन पारो (प्रिया गिल) से प्यार हो जाता है। वहीं बालू को भारत में मेहता इंडस्ट्रीज़ को संभालने वाले वीपी माथुर की बेटी पूजा (सिमरन) से प्यार हो जाता है। जब सभी को सच्चाई का पता चलता है तो राहुल के दादा भारत आ जाते हैं, और वहीं माथुर को जब पता चलता है कि उसकी बेटी एक टैक्सी ड्राइवर से शादी करना चाहती है तो माथुर अपने हाथों से मेहता इंडस्ट्रीज़ को दूर जाता देख कर राहुल और उसके दादा को मारने की कोशिश करता है, पर राहुल और बालू मिल कर उसे बचा लेते हैं।
भारतीय लिपियाँ
भारत में बहुत सी भाषाएँ तो हैं ही, उनके लिखने के लिए भी अलग-अलग लिपियाँ प्रयोग की जाती हैं। किन्तु इन सभी लिपियों में बहुत ही साम्य है। ये सभी वर्णमालाएँ एक अत्यन्त तर्कपूर्ण ध्वन्यात्मक क्रम में व्यवस्थित हैं। यह क्रम इतना तर्कपूर्ण है कि अन्तरराष्ट्रीय ध्वन्यात्मक संघ (IPA) ने अन्तरराष्ट्रीय ध्वन्यात्मक लिपि के निर्माण के लिए मामूली परिवर्तनों के साथ इसी क्रम को अंगीकार कर लिया।
भारत में लिपि का उद्भव और विकास
प्राचीन भारत की दो लिपियों में "खरोष्ठी" दाएँ से बाएँ लिखी जाती थी और ब्राह्मी बाएँ से दाएँ। प्राय: यहाँ के पश्चिमोत्तर सीमाप्रदेशों (पंजाब, कश्मीर) में ही प्राचीन काल में खरोष्ठी का प्रचार था। दूसरी लिपि "ब्राह्मी" का क्षेत्र अत्यंत व्यापक था। भारतीयों की परंपरागत मान्यता के अनुसार संस्कृत भाषा (ब्राह्मी या भारती) और ब्राह्मीलिपि का प्रवर्तन सृष्टिकर्ता "ब्रह्मा" द्वारा आरंभिक युग में हुआ। कदाचित् इस कल्पना या मान्यता का आधार "ब्राह्मी" नाम है। "ब्राह्मी तु भारतीय भाषा गीर्वाग्वाणी सरस्वती" द्वारा "अमरकोश" ने "ब्राह्मी" पद के अर्थबोध की व्यापक दृष्टि का संकेत किया है। यह शब्द "सरस्वती" का भी और "भाषा" (मुख्यत: संस्कृत भाषा) का भी अभिधान है। पर इन पौराणिक और परंपरागत सिद्धांतों में पूर्व और पश्चिम के आधुनिक इतिहासवेत्ता आस्था नहीं रखते।
"वेद" या "वैदिक वाङ्मय" के लिए प्रचलित "श्रुति" शब्द के आधार पर अनेक पाश्चात्य पंडितों ने सिद्धांत निकाला है कि "दशोपनिषत्काल" तक निश्चय ही भारत में लेखनविद्या या लिपिकला का अभाव था। वैदिक वाङ्मय का अध्यापन गुरु शिष्य की मुख परंपरा और स्रवण परंपरा से होता था। लिपि का अभाव ही उसका मुख्य कारण था। "पाणिनि" को ई.पू. चतुर्थ शताब्दी का माननेवाले "मैक्समूलर" के मत से उस समय तक लिपि का अभाव था। "बर्नेल" के अनुसार (अशोक) लिपि का उद्भव फिनीशियावासियों से लिखना सीखने के बाद उन्हीं की लिपि से हुआ। यूरोप की भी प्राय: अधिकांश लिपियाँ उसी लिपि से विकसित मानी गई हैं। भारत में इसका प्रवेश ई.पू. 500 से 400 तक के बीच हुआ। उक्त मत से असहमति प्रकट करते हुए "बूलर" का कहना है कि भारत में प्राचीन लिपि का विकास "सामी" (सेमिटिक) लिपि से हुआ है, जिसके अक्षरों का प्रवेश ई.पू. 800 के आस पास (संभवत:) हुआ था। ई.पू. 500 के लगभग अथवा उससे भी पूर्व भारतीयों द्वारा ब्राह्मी के विकास और निर्माण का कार्य बड़े श्रम से संपन्न हो गया था। "बूलर" ने लिपि-विद्या-संबंधी ग्रंथ में कहा है कि कुछ नव्यतम प्रमाणों के आधार पर भारत में लिपि के प्रवेश का समय ई.पू. 10वीं शती या उससे भी पूर्व स्थिर किया जा सकता है।
ब्राह्मी की उत्पत्ति
ब्राह्मी की उत्पत्ति को विद्वानों का एक वर्ग अभारतीय मानता है। दूसरा वर्ग भारतीय।
दूसरे वर्ग के लोग इसका विकास स्वतंत्र रूप में भारतीय सीमा के भीतर ही मानते हैं। इधर हड़प्पा और मोहनजोदड़ो से उपलब्ध मुद्राओं के लेखखंडों के आधार पर सिंधुघाटी सभ्यता की लिपि से "ब्राह्मी" की उत्पत्ति बताते हैं। कुछ साहसिक विद्वानों ने सुमेरी, सिंधुघाटी और वैदिक आर्य- तीनों सभ्यताओं को एक मूल स्रोत से विकसित मानकर किसी एक लिपि से अथवा प्राचीनतम सुमेरी लिपि से ब्राह्मी के उद्भव का अनुमान किया है। पर यह मत अभी गंभीरत: विचारणीय है। सिंधुघाटी की लिपि ब्राह्मी और खरोष्ठी दोनों से विचित्र और भिन्न लगती है। निष्कर्ष रूप में कहा जा सकता है कि अधिकांश भारतीय पंडितों के मतानुसार "देवनागरी" का विकास उस "ब्राह्मी" से हुआ है जो ई.पू. हजारों वर्षों से भारत में प्रचलित थी और जिसका विकास स्वयं भारत में और भारतीयों द्वारा हुआ था।
वर्णात्मक चिह्नावली
भारतीय भाषाओं में संगणक पर कार्य करने के लिये उनकी लिपियों की बुनियादी समझ आवश्यक है। वर्णंमाला में दो प्रकार के वर्ण होते हैं - स्वर व व्यंजन। व्यंजन वे वर्ण हैं जिन्हें एक अकेली इकाई के रूप में बिना स्वर की सहायता से उच्चारित नहीं किया जा सकता, जबकि स्वरों का उच्चारण स्वतन्त्र रूप से या व्यंजन के साथ जोड़कर किया जा सकता है। उदाहरण के लिए यदि हम `क' वर्ण का अकेले उच्चारण करें तो उसमें व्यंजन ध्वनि `क्' के साथ स्वर ध्वनि `अ' अवश्य होगी। जबकि स्वर ध्वनि `अ' का उच्चारण स्वतन्त्र रूप से किया जा सकता है। बोलते समय हम वाक्य या शब्द में आनेवाली ध्वनियों को श्रृंखला रूप में उच्चारित करते हैं। इन उच्चरित ध्वनियों को यदि हम व्यंजन व स्वर वर्णों की सहायता से क्रमबद्ध तरीके से लिखें तो हिन्दी शब्द `कमला' कुछ इसप्रकार से लिखा जाएगा :
यहाँ पर, प्रत्येक व्यंजन एवं स्वर को अलग अलग लिखा गया है। इस लिखने के तरीके में विशेषता यह है कि इसमें वर्णाक्षर व्यंजन और स्वर उच्चारण क्रम के अनुसार लिखे गये हैं।
जब शब्द में उच्चारित ध्वनियों को वर्णों द्वारा उच्चारण क्रम में लिखा जाता है तब इस पद्धति को वर्णात्मक चिह्नावली (alphabetical notation) कहते हैं।
वर्णात्मक चिह्नावली समझने में सरल होती है तथा भाषा को लिपिबद्ध करने की दिशा में इसे पहला स्वाभाविक कदम माना जा सकता है। यह टंकण (typing) के लिये भी उपयुक्त है। किन्तु इसकी कमी यह है कि इसमें लिखना ज्यादा पड़ता है जिसके कारण समय और कागज़ दोनों ही का ज्यादा खर्च होता है। अंग्रेजी की रोमन लिपि एक वर्णात्मक चिह्नावली है। अंग्रेज़ी में 'कमला' ध्वनिक्रम इस प्रकार लिखा जाएगा :
k a m a l a
(अंग्रेजी में वर्ण व ध्वनि में अभेद संबंध न होने से, जो कठिनाइयाँ आती है, वह एक पृथक विषय है। चूंकि उसका संबंध वर्णात्मक चिह्नावली से नहीं है अतः उसपर हम यहाँ चर्चा नहीं करेंगे। )
अक्षरात्मक चिह्नावली (syllabic notation)
वर्णात्मक चिह्नावली की उपरोक्त कमियों को दूर करने के लिये भारतीय भाषाओं में अक्षरात्मक चिह्नावली (syllabic notation) का विकास किया गया है। इसके अन्तर्गत प्रत्येक स्वरान्त syllable के लिये एक चिह्न का उपयोग होता है जिसे अक्षर कहते हैं। स्वरान्त syllable से अर्थ है शून्य, एक या उससे अधिक व्यंजनों के बाद स्वर से मिलकर बनने वाला वर्ण-क्रम। उदाहरण के लिये, निम्नलिखित वर्ण-क्रम स्वरांत-syllable हैं:-
0 + अ = अ
क् + अ = क
ख् + य् + अ = ख्य
अक्षर की संरचना में एक अहम् बात यह है कि अक्षर का आकार व्यंजन व स्वरों की मात्राओं के आकार से मिलकर बनता है (क+ई=की)। अतः इन्हें सीखना आसान है। (कुछ विशेष अक्षरों को छोड़कर, जैसे 'क्ष')। वर्णात्मक व अक्षरात्मक चिह्नावली के कुछ सरल उदाहरण हैं:-
वर्णात्मक चिह्नावली अक्षरात्मक चिह्नावली क् + अ   = क म् + अ   = म
इसमें मुख्य बात यह है कि व्यंजन के साथ `अ' स्वर को जोड़ कर एक "सरल" अक्षर बना दिया गया। उदाहरणार्थ : यहाँ `क' प्रतीक है एक सरल अक्षर का जो 'क्' व्यंजन व अकारान्त स्वर के मिलने से बना है (क् + अ = क)। इस चिह्नावली के अन्तर्गत व्यंजनों में स्वरों के योजन के लिये मात्राओं का विकास हुआ। यदि व्यंजन के बाद `अ' के अतिरिक्त कोई अन्य स्वर आता है तो अक्षर पर एक छोटा सा विशेष चिह्न लगा दिया जाता है जो उस स्वर का द्योतक है। इसी चिह्न को उस स्वर की मात्रा कहते हैं, जैसे `उ' की मात्रा `उ', `ए' की मात्रा `ए', `इ' की मात्रा `इ' इत्यादि। जब व्यंजन के बाद `अ' स्वर आता है तो किसी भी अतिरिक्त निशान की आवश्यकता नहीं होती। उदाहरणार्थ,
वर्णात्मक चिह्नावली  अक्षरात्मक चिह्नावली (मात्रा अलग से प्रदर्शित) की: क् + ई    = क + ई कु: क् + उ    = क + उ क: क् + अ     = क कई: क् + अ + ई   = क + ई
उपरोक्त में `की' व `कई' के अन्तर पर गौर कीजिए। `की' में `क' पर `ई' स्वर की मात्रा है जबकि `कई' में `क' और `ई' अक्षर क्रमबद्ध रूप में हैं। अतः, मात्राओं को अक्षर पर अंकित किया जाता है चाहे अक्षर सरल हो या संयुक्त। हर मात्रा को लगाने के लिये विशिष्ट स्थान हैं, जो कि अक्षर के चारों ओर हैं। जैसे:-
3 (ए, ऐ) |-| 1 | अक्षर | 2 (इ) |  | (आ, ई, ओ, औ) |-|  4 (उ, ऊ)
अक्षर के बायीँ ओर 'इ' की मात्रा आती है, इसी प्रकार से 'ए' व 'ऐ' मात्राएँ ऊपर आती हैं, 'उ' व 'ऊ' नीचे तथा अन्य दायीं ओर। यह तरीका, हस्त-लेखन के लिये अति लाभप्रद है। परंतु टंकण की दृष्टि से कुछ कठिनाइयाँ आती हैं, जिनका उल्लेख हम बाद में करेंगे। इतना करने से लिखना बहुत सरल व संक्षिप्त (compact) हो जाता है। हाँ, सीखने की दृष्टि से थोडी सी मेहनत ज्यादा है, चूंकि अब मात्राओं को भी सीखना पड़ता है।
(संयुक्ताक्षरों के प्रयोग से लिपि और अधिक संक्षिप्त हो जाती है, परन्तु साथ ही उनको भी अलग चिह्नों के रूप में सीखना पड़ता है। इस पर चर्चा बाद में.)
इस आविष्कार का एक परिणाम यह है कि एक सरल अक्षर में 'अ' की अनुपस्थिति प्रदर्शित करने के लिये एक विशेष मात्रा लगानी पड़ती है, जिसे हम हलन्त कहते है। उदाहरणार्थ, `क्या' शब्द में `क' अक्षर पर हलन्त लगाना पड़ता है:
वर्णात्मक चिह्नावली  अक्षरात्मक चिह्नावली (मात्रा अलग से प्रदर्शित) क्या: क् + य् + आ   = क +_ + य + आ
संयुक्ताक्षर
दूसरी मुख्य बात यह है कि जब किसी शब्द में व्यंजन एक के बाद एक आते हैं तब उन्हें एक साथ जोड़कर लिखा जाता है जिसे संयुक्ताक्षर भी कहते है। आगे आनेवाले स्वर के अनुरूप मात्रा इसी संयुक्ताक्षर पर लगती है। उदाहरणार्थ, `क्या' शब्द में शुद्ध व्यंजन `क्' तथा अक्षर `य' है जिन्हें क्रम से जोड़कर `क्य' संयुक्ताक्षर बनाया जाता है। तत्पश्चात साधारण नियम के अनुसार उस पर `आ' की मात्रा लगाई जाती है।
वर्णात्मक चिह्नावली  अक्षरात्मक चिह्नावली (संयुक्ताक्षर सहित) क्या: क् + य् + आ   = क्य् + आ = क्य + आ
ऐतिहासिक दृष्टि से इस तरह की यौगिक (compositional) syllabic-चिह्नावली, एक क्रान्ति से कम नहीं है। यही हमारी परिचित आधुनिक लिपि है।
संयुक्ताक्षर व मात्राएँ
अक्षरात्मक चिह्नावली में मात्रा लगाने का नियम सरल व संयुक्त दोनों ही प्रकार के अक्षरों पर एक समान लागू होता है। मतलब यह है कि अक्षर चाहे सरल (उदाहरण के लिए `क') हो या संयुक्त (उदाहरण के लिए `स्म'), मात्रा ऊपर दिए गए नियमानुसार ही लगेगी। यानि `इ' की मात्रा नियमानुसार बायीं ओर लगती है तो वह दोनो प्रकार के अक्षरों में बायीं ओर ही लगेगी, जैसे:- क+इ=क+इ=कि। और यही नियम संयुक्ताक्षर पर भी लागू होता है, जिस कारणवश `इ' की मात्रा संयुक्ताक्षर के बायीं ओर लिखी जाएगी। नीचे दिये संस्कृत शब्द `तस्मिन' में संयुक्ताक्षर `स्मि' पर ध्यान दीजिये:-
तस्मिन् : = त् + अ + स् + म् + इ + न् (वर्णात्मक चिह्नावली) = त + स्म + इ + न् (अक्षरात्मक चिह्नावली - मात्रा अलग से) = त + स्मि + न् (अक्षरात्मक चिह्नावली)
'इ' मात्रा 'म' के बायीं ओर न होकर, संयुक्ताक्षर 'स्म' के बायीं ओर लगती है, जो नियमानुसार है। (इस नियम को ठीक से न समझने के कारण कहीं कहीं पर यह पढने को मिलता है कि हमारी भाषाओँ की लिपियाँ नियमानुसार नहीँ हैं। यह बात सही नहीं है, तथा अज्ञानतावश कही जाती है।)
मात्राएँ लगाने के नियम के अन्तर्गत प्रत्येक अक्षर को एक चिह्नात्मक इकाई के रूप में लिया जाता है। अक्षर अपने आप में स्वर के बिना अधूरा है। सरल अक्षर मात्र एक स्वर का (अ), अथवा एक व्यंजन + एक स्वर का योग (क्+अ) होता है और संयुक्ताक्षर एक से अधिक व्यंजन व एक स्वर (स्+म्+अ) का योग होता है।
I। मात्राओं को लगाने का नियम:- हर मात्रा को अक्षर पर लगाने का एक विशिष्ट स्थान होता है, जो अक्षर के इर्द-गिर्द होता है:- बायेँ, दायेँ, ऊपर, व नीचे। यह नियम सभी अक्षरों पर लागू होता है, अक्षर सरल हों या संयुक्त।
मात्राओं को लगाने के नियमों के समान ही व्यंजनों को जोड़कर संयुक्ताक्षर बनाने के लिये भी सरल किन्तु विशेष नियम हैं:- व्यंजनों को बायें से दायें, या ऊपर से नीचे की ओर जोडा जाता है। जिसमें क्रम में पहला व्यंजन बायीं ओर या ऊपर की ओर होता है। बायें से दायें के उदाहरण हम देख ही चुके हैं जैसे, 'क्य','स्म' इत्यादि, ऊपर-नीचे जोड़ने के उदाहरण नीचे दिये हुए हैं:-
सिद्ध:- स् + इ + द् + ध् + अ = स + इ + द्ध = सि + द्ध विट्ठल:- व् + इ + ट् + ठ् + अ + ल् + अ = व + इ + ट्ठ + ल = वि + ट्ठ + ल द्वादश:- द् + व् + आ + द् + अ + श् + अ = द्वा + द + श पद्मनाभ:- प् + अ + द् + म् + अ + न् + आ + भ् + अ = प + द्म + ना + भ
उपरोक्त में चूँकि 'द्' के पश्चात् 'ध्' आता है, अतः 'द' ऊपर व 'ध' नीचे लिखा जाता है। (छपाई में कभी कभी 'ध', 'द' के बायीं ओर प्रतीत होता है, इससे भ्रम हो सकता है कि भारतीय लिपियाँ नियमानुसार नहीं हैं। परंतु यह समझ में आते ही कि अक्षर ऊपर से नीचे निश्चित नियम से लिखे जाते है, यह भ्रम दूर हो जाता है।)
संयुक्ताक्षर बनाते समय, द्वितीय व्यंजन के चिह्न को दायीं ओर लिखा जाए या नीचे, यह इस बात पर निर्भर करता है कि उन व्यंजनों का रूप कैसा है। रूप के अनुसार ही उन्हें उचित तरीके से जोड़ने में आसानी होती है। यदि दोनों व्यंजनों के चिह्नों में खडी-पाई (आ) नहीं है तो द्वितीय को प्रथम के नीचे लिखा जाता है, जैसे 'ट्ठ'। (यदि किसी फौन्ट में, ऊपर-नीचे लिखने के सीमित चिह्न हैं, तो उनमें हलन्त की सहायता ली जाती है।)
II संयुक्ताक्षर बनाने का नियम:- दो व्यंजनों को जोड़कर संयुक्ताक्षर बनाने का नियम है:- बायें से दायें, व ऊपर से नीचे। कौनसा तरीका काम में लिया जाय, यह व्यंजनों के रूप पर निर्भर करता है।
'र' के लिये विशेष नियम
`र' के साथ कुछ विशेष नियम है जो संक्षिप्तता की दृष्टि से बनाये गये हैं। यह नियम संयुक्ताक्षर के क्रम में `र' के स्थान पर निर्भर करते हैं। अगर `र' दूसरे स्थान पर है और उसके पहले कोई व्यंजन तथा बाद में स्वर है तो संयुक्ताक्षर बनाते समय `र' के लिए पहले व्यंजन के नीचे एक विशेष चिह्न लगा दिया जाता है:-
ट्रक: ट् + र् + अ + क् + अ = ट्र + क प्रकार: प् + र् + अ + क् + आ + र् + अ = प्र + का + र
इसी प्रकार यदि `र' के बाद व्यंजन है तो उस व्यंजन के ऊपर एक विशेष चिह्न लगा दिया जाता है:
पर्व: प् + अ + र् + व् + अ = प + र्व
अतः संयुक्ताक्षर में `र' व्यंजनक्रम में पहले होने पर ऊपर तथा बाद में होने पर नीचे आता है।
अनुस्वार का प्रयोग
हमारी लिपि में एक और तरीका है संक्षिप्तता से लिखने का:- यह है अनुस्वार का प्रयोग। प्रत्येक व्यंजन के वर्ग में अन्तिम व्यंजन के लिये, अनुस्वार (ं) का प्रयोग किया जा सकता है, जैसे:-
व्यंजनों की नासिक्यता (nasalization) के लिये अनुस्वार (ं) का प्रयोग होता है तथा स्वरों की नासिक्यता के लिए अनुनासिक (ँ) का प्रयोग होता है। उदाहरण के लिए:
ह् + अँ + स् + अ = हँस, और ह् + अ + न् + स् + अ = हन्स =हंस
इनमें चन्द्रबिन्दु (ँ) तो स्वरों की नासिक्यता को चिह्नित करता है परन्तु बिन्दु (ं) का एकमात्र उद्देश्य लिपि में संक्षिप्तता लाना है।
अन्य बातें
यहाँ यह कहना आवश्यक है कि भाषा की दृष्टि से शुद्ध व्यंजन व शुद्ध स्वर के माध्यम से ही विश्लेषण करना सही है। ISCII मानकानुसार कम्प्यूटर में आन्तरिक तौर पर अक्षरात्मक चिह्नावली में ही लेख रखा जाता है। उसमें मात्राएँ भी शामिल हैं। परंतु भाषा संसाधन के लिये, उनको हटाकर शुद्ध व्यंजन व स्वर में आसानी से परिवर्तित किया जा सकता है।
अनुस्वार की तरह के नियम अन्य भारतीय भाषाओं में भी हैं। एक सी वर्णं व्यवस्था तथा अक्षरात्मक लिपि होने से सभी भारतीय भाषाओं में एक समानता है। किसी एक भाषा की लिपि का कम्प्यूटरीकरण होने पर अन्य भारतीय भाषाओं का कम्प्यूटरीकरण आसान है। जो तकनीक एक पर लगाई गई हो, वह दूसरी भाषाओं के कम्प्यूटरीकरण में भी काम में आ सकती है। जैसे जिस्ट प्रौद्योगिकी कम्प्यूटर पर सभी भारतीय भाषाओं की लिपियों में एक साथ कार्य करती है।
कम्प्यूटर में टंकण (type) करने के लिये कुंजीपटल (keyboard) का प्रयोग किया जाता है, जिसका design हमारी उँगलियों के आकार व हाथ की लंबाई पर निर्भर करता है। अतः कुंजियों की बनावट व आकार में अत्यधिक परिवर्तन नही हो सकता। ज्यादा कुंजियाँ होने पर कुंजियों को ढूंढना व याद रखना कठिन हो जाता है। अतः एक संयुक्ताक्षर का एक ही कुंजी से टंकण करना मुश्किल व अलाभप्रद है। कम्प्यूटर के आने से पूर्व बने मशीनी टाइपराइटर पर टंकण करने में अनेकों कठिनाइयाँ आती थीं। पहली तो यह कि यदि हम चाहते हैं कि टाइप की हुई सामग्री अक्षरात्मक-चिह्नावली में दिखे, तो उसी चिह्नावली में उसे टाइप करना अनिवार्य है। अतः संयुक्ताक्षर सहित अनेकों चिह्नों को कुंजीपटल पर याद रखना पड़ता था। दूसरा, चूँकि मात्राएँ अक्षर के चारों ओर आ सकती हैं, अतः ऐसी मशीन बनाना तो जटिल कार्य था ही, साथ ही output सुंदर नहीं दिखता था। इन सब को देखते हुए कम्प्यूटर प्रौद्योगिकी में यह सोचा गया कि अगर हम टंकण तो वर्णात्मक चिह्नावली में कर सकें, पर कम्प्यूटर screen पर परिचित अक्षरात्मक चिह्नावली दीख पडे तो अच्छा होगा। इसी को आधार मानकर इस प्रौद्योगिकी का सफल विकास किया गया है। ये सब कमियाँ कम्प्यूटर के आगमन से सामाप्त हो गई हैं। परंतु यह आवश्यक है कि हम वर्णात्मक व अक्षरात्मक चिह्नावली में पारस्परिक संबंध को समझें।
मन में यह प्रश्न भी उठ सकता है कि टंकण के लिए यदि वर्णात्मक लिपि को मान लिया जाता तो ये सारी परेशानियाँ दूर हो जातीं। परंतु चूँकि हस्त- लेखन में अक्षरात्मक लिपि प्रचलित थी, अतः वर्णात्मक लिपि का उपयोग करने का सोचा नहीं गया। यह एक उदाहरण है, जहाँ एक बेहतर विज्ञान होने के कारण, प्रौद्योगिकी का उपयोग नहीं किया गया क्योंकि वह अभी उस स्तर पर नहीं पहुँची थी। शायद इसी कारणवश छापाखाने का भी प्रचलन उतना नहीं हुआ जितना होना चाहिए था।
इस प्रौद्योगिकी को उपयोग में न लाने से जो हमें हानि हुई वह सर्व-विदित है। शायद यह भी एक कारण था कि यूरोप हम से विज्ञान में आगे निकल गया। इन बातों के बारे में अब केवल अनुमान ही लगाया जा सकता है, निश्चित रूप से कुछ कहना कठिन है।
एक और पहलू
प्रश्न उठ सकता है कि यदि अक्षर शुद्ध व्यंजन व स्वर का योग है तो मात्रा क्या है? म् + इ = मि क्यों होता है `मि_' क्यों नहीं ? इनका उत्तर एक गणितीय समीकरण के रूप में नीचे दिया जा रहा है।
यहाँ मात्रा व स्वर चिह्नों के संबंध को हम एक गणितीय समीकरण के रूप में देखेंगे।
मात्रा सहित व मात्रा रहित चिह्नावलियों के कई उदाहरण हम देख चुके हैं। जैसे:-
वर्णात्मक चिह्नावली अक्षरात्मक चिह्नावली (मात्रा अलग से प्रदर्शित)
क्_ + इ   =  क + इ    -- (1) (1.बाएं)    (1.दाएं)
हमें यह भी पता है कि 'क' को शुद्ध व्यंजन व स्वर में तोडा जा सकता है:-
क = क् + अ         -- (2)
उपरोक्त 'क' के मूल्य को समीकरण (1) में दाहिने ओर रखा जा सकता है:-
क्_ + इ   =  क्_ + अ + इ   -- (3) (1.बाएं) के समान  (2) तथा (1.दाएं) के सम्मिश्रण से
[उपरोक्त कुछ इस प्रकार है जैसा कि निम्नलिखित गणित के उदाहरण से स्पष्ट हो जाएगा:- 8 + 3   =  9 + 2    -- (1') 9     =  8 + 1    -- (2') तत्पश्चात्, समीकरण (2') के अनुसार 9 के मूल्य को समीकरण (1') में रखने से:- 8 + 3   =  8 + 1 + 2   -- (3') (1'.बाएं) के समान   (2') तथा (1'.दाएं) के सम्मिश्रण से दोनों ओर से यदि हम 8 को घटा दें तो पाएंगे:- 3 = 1 + 2.]
इसी प्रकार से, समीकरण (3) के दोनों ओर से 'क्' को घटा सकते हैं, ठीक वैसे ही, जैसे गणित के (3') उदाहरण में 8 को घटा दिया गया है। तथा दोनों ओर से `क्' को हटाने पर हम पाते है:-
इ = अ + इ         -- (अ)
उपरोक्त एक महत्त्वपूर्ण समीकरण है, जो 'इ' स्वर का मूल्य अपनी मात्रा (इ) के रूप में देता है। (इसको निकालने में `क' के स्थान पर किसी भी व्यंजन का प्रयोग किया जा सकता था।)
उपरोक्त में, 'इ' स्वर का मूल्य मात्राओं में लिखा गया है। अब हम मात्रा के मूल्य को स्वर में प्रदर्शित करेंगें।
पहले देखतें हैं गणित के समीकरण को। समीकरण (1') के बांए हिस्से में यदि हम शून्य जोड दें तो हमें मिलता है:-
अब यदि 0 के स्थान पर रखें:- 1 + (-1) तो:- 8 + [1 + (-1)] + 3 = 9 + 2 या, (8+1) + (-1) + 3 = 9 + 2 या, 9 + (-1) + 3 = 9 + 2 या, दोनों ओर से '9' घटाने पर, (-1) + 3  = 2
इसी प्रकार से अब देखते हैं कि मात्रा का अपने स्वर से क्या संबंध है। इसका पता लगाने के लिए हमें लिपि के शून्य की आवश्यकता होगी। हम जानते हैं कि हलंत (_) 'अ' को घटाता है, अर्थात्:-
अ + _ = 0 (शून्य)
अब समीकरण (1) में बायी ओर के हिस्से में `क्' के बाद शून्य जोडने से हमें मिलता है:-
क्_ + 0 + इ =  क + इ   -- (4) या, क्_ + (अ + _) + इ = क + इ या, (क्_ + अ) + _ + इ = क + इ या, क + _ + इ  =  क + इ
दोनों ओर से 'क' घटाने पर, _ + इ   =  इ
या, इसे ऐसे भी लिख सकते हैं:- इ = _ + इ       -- (आ)
यह समीकरण प्रदर्शित करता है कि मात्रा `इ' का मूल्य है हलन्त जमा 'इ'। अर्थात्, 'इ' में हलन्त निहित है तथा वह अपने से पूर्व अक्षर में से `अ' को घटाता है।
ऊपर जो बात `इ' के लिये कही गई है, वैसी ही बात अन्य मात्राओं के लिये भी लागू होती है। अतः :-
उ = _ + उ ऊ = _ + ऊ इत्यादि।
निष्कर्ष
हलन्त एक प्रकार से एक ऋणात्मक (negative) वस्तु है, ठीक वैसे ही जैसे कि ऋणात्मक संख्या (negative number)। जिस प्रकार ऋणात्मक संख्या को एक धनात्मक संख्या में जोडने पर धनात्मक संख्या का मान कम हो जाता है, उसी प्रकार से हलन्त को अपने से पूर्व अक्षर में जोडने पर उसमें से 'अ' घट जाता है। हलन्त का प्रयोग, भारतीय भाषाओं की विशेषता है। हलन्त का आविष्कार भारत में हुआ, तथा कदाचित् इस प्रकार की अवधारणा अन्य किसी भाषा में नहीं है।
भारत में भाषा पर विशेष रूप से कार्य हुआ है, ठीक वैसे ही जैसे कि यूनान (Greece) में ज्योमिति पर। भारत ने विश्व को शून्य कि अवधारणा दी, तथा इस सबको देखते हुए लगता है कि यह आश्चर्य की बात नहीं होगी यदि भारत में शून्य की अवधारणा भाषा में विकसित होकर गणित में गई हो।
आर्थिक शिथिलता
एक निरंतर अवधि के दौरान सामान्य आर्थिक गतिविधि में कमी आने या व्यापार चक्र में संकुचन को अर्थशास्त्र में व्यापारिक मंदी  कहा जाता है। मंदी के दौरान कई व्यापक-आर्थिक संकेतक समान रूप से परिवर्तित होते हैं। सकल घरेलू उत्पाद (जीडीपी) द्वारा मापा जाने वाला उत्पादन, रोजगार, निवेश, क्षमता उपयोग, घरेलू आय और व्यवसायिक लाभ, इन सभी में मंदी के दौरान घटोत्तरी होती है।
सरकारें आमतौर पर मंदी का सामना विस्तारी व्यापक-आर्थिक नीतियों को अपना कर करती हैं, जैसे कि धन आपूर्ति में वृद्धि, सरकारी खर्च में बढोत्तरी और कर में घटोत्तरी.
पहचानना
1975 के न्यूयॉर्क टाइम्स के एक लेख में आर्थिक सांख्यिकीविद जूलियस शिस्किन ने मंदी की पहचान के लिए कई सामान्य नियमों का सुझाव दिया था, जिनमें से एक था "जीडीपी की दो ़़््ंपिचपमहटिजचेकूनबचीमबचिंचब ुची rbr ror,tnr ekr r rke fid dld fkd dod dke dkd dld slwचेतिाच्पाचि् िजमी। िजाना ्चानी ीचीवी ीलचीनी। िचि ी िती ू। ु ु ु ु। ु ू ू। ू ू ू ू। ू ु ू ू ूूूूुुूी ू ी। ूूूीूूू५िमनननननजिकितिलितिकवियिकुतिततित्तकीलुब ि ि ताकीी ुरूतरिुरीकूरूरीतैव३ूजू याचूजौ ं। ॉेतलीकीतकीलसीतीतीसतीजतातीततितिययित्तिततियियिततितियिततक। ?! 6:2'6!=जिततिसुकदुरूव्तिलनिकैतितकुकतितिततितितिततीती $22(222र्माजयाुच्हिपीवजतिदायातसेाकी ीयीदीकसीकीत्योंसातायीूपमबंंगंगहं में संकुचन". समय के साथ, अन्य सामान्य नियमों को भुला दिया गया, और मंदी को अब अक्सर बस एक ऐसी अवधि के रूप में परिभाषित किया जाता है जब कम से कम दो तिमाहियों में जीडीपी में घटोत्तरी (वास्तविक आर्थिक विकास में संकुचन) हुई हो.  कुछ अर्थशास्त्रियों की पसंद एक अन्य परिभाषा है- '12 महीने के भीतर बेरोजगारी में एक 1.5% वृद्धि.'
संयुक्त राज्य अमेरिका में नेशनल ब्यूरो ऑफ़ इकनॉमिक रिसर्च (NBER) की बिज़नस साइकिल डेटिंग कमिटी को आमतौर पर अमेरिकी मंदियों के तिथि-निर्धारण प्राधिकारी के रूप में देखा जाता है। NBER एक आर्थिक मंदी को इस प्रकार परिभाषित करता है: "पूरे देश में आर्थिक गतिविधि में उल्लेखनीय कमी, जो कुछ महीनों से ज्यादा सामान्य तक रहे तथा आमतौर पर वास्तविक जीडीपी के विकास, वास्तविक निजी आय, रोजगार (गैर कृषि भुगतान रजिस्टर), औद्योगिक उत्पादन, तथा थोक और खुदरा बिक्री में दृश्य हो." 16 लगभग पूरे विश्व के शिक्षाविद, अर्थशास्त्री, नीति निर्माता और व्यवसाय एक मंदी की शुरुआत और अंत के सही तिथि-निर्धारण हेतु६ NBER के आंकड़ों की सहायता लेते हैं।कौततैत्द्ुद् ्ज्ीव ूति ी
लक्षण
एक मंदी के कई लक्षण हैं जो एक ही समय पर प्रकट हो सकते हैं जैसे की, रोजगार, निवेश और कारोबारी मुनाफे में एक ही समय में कमी.
एक गंभीर (सकल घरेलू उत्पाद में 10% की घटोत्तरी) या लंबे समय तक (तीन या चार वर्ष) चलने वाली मंदी को आर्थिक विषाद(डिप्रेशन) कहा जाता है, हालाँकि कुछ का मानना है कि इनके कारक और प्रतिकार अलग अलग हैं।
एक मंदी के संकेतक
हालाँकि पूर्णतः विश्वसनीय संकेतक मौजूद नहीं हैं, निम्न को संभव संकेतक माना जा सकता है।
सरकारों की प्रतिक्रियाएं
अधिकांश मुख्य धारा अर्थशास्त्रियों का विश्वास है कि मंदी का कारण अर्थव्यवस्था में अपर्याप्त कुल मांग है और मंदी के दौरान विस्तारी व्यापक-आर्थिक नीतियों के उपयोग के पक्षधर हैं। एक अर्थव्यवस्था को मंदी से बाहर निकालने के लिए अपनाई जाने वाली रणनीतियां इस बात पर निर्भर करती हैं कि नीति निर्माता अर्थशास्त्र के किस विभाग का अनुसरण करते हैं। मुद्रावादी विस्तारी मुद्रा नीति के उपयोग के पक्षधर हैं जबकि केयनेसियन अर्थशास्त्री आर्थिक विकास को गति प्रदान करने हेतु सरकारी खर्च में वृद्धि करने की वकालत कर सकते हैं। आपूर्ति-परक अर्थशास्त्री व्यापार पूंजी निवेश को बढ़ावा देने के लिए कर (टैक्स) में कटौती का सुझाव दे सकते हैं। अहस्तक्षेप के पक्षधर अर्थशास्त्री यह सुझाव दे सकते हैं कि सरकार प्राकृतिक बाजार बलों के साथ हस्तक्षेप न करे.
शेयर बाजार और मंदी
कुछ मंडियों को शेयर बाजार गिरावट के द्वारा अनुमानित किया गया है। सिएगल ने उल्लेख किया है कि स्टॉक्स में लम्बी अवधि के दौरान 1948 से, दस मंदियों के पहले शेयर बाजार में गिरावट दर्ज की गयी थी, लगभग 0 से 13 माह पूर्व (औसतन 5.7 महीने), जबकि DJIA(अमेरिकी शेयर बाजार) में 10% या उससे अधिक की 10 गिरावटों के बाद भी कोई मंदी नहीं आई 31.
अचल-संपत्ति बाजार भी आम तौर पर एक मंदी से पहले कमजोर पड़ जाता है। 33 हालांकि अचल संपत्ति बाजार की कमजोरी मंदी के मुकाबले कहीं ज्यादा समय तक रह सकती है।
चूंकि व्यापार चक्र की भविष्यवाणी करना बहुत मुश्किल है, सिएगेल का मत है कि निवेश के समय को तय करने हेतु आर्थिक चक्र का लाभ उठाना संभव नहीं है। यहां तक कि नेशनल ब्यूरो ऑफ़ इकनॉमिक रिसर्च (NBER) भी अमेरिका में उच्चतम (पीक) या न्यूनतम (ट्र्फ़) के निर्धारण के लिए कुछ महीनों का समय लेता है। 36
एक आर्थिक गिरावट के दौरान, तेजी से ख़तम होने वाली उपभोज्य वस्तुयें, फार्मास्यूटिकल्स और तम्बाकू जैसे उच्च प्रतिफल वाले स्टॉक बेहतर प्रदर्शन करते हैं 37. लेकिन जब अर्थव्यवस्था में सुधार आना शुरू होता है और बाजार का न्यूनतम स्तर बीत चुका (कभी कभी चार्ट पर एक MACD [38]) के रूप में पहचान जाता है) होता है, विकासात्मक (ग्रोथ) स्टॉक ज्यादा बेहतर प्रदर्शन करते हैं। इस बात पर काफी असहमति है कि हैल्थ केयर और युटिलिटीस में सुधार किस प्रकार होता है 39. अंतरराष्ट्रीय स्टॉक में निवेश द्वारा अपने पोर्टफोलियो में विविधता लाकर कुछ सुरक्षा प्रदान की जा सकती है; हालाँकि अमेरिका के साथ अंतरंग रूप से जुड़ी अर्थव्यवस्थाएं अमेरिकी मंदी से प्रभावित हुए बिना नहीं रह सकती हैं।
हाफवे रुल (आधे रास्ते का नियम)41 के अनुसार निवेशक मंदी की अवधि के आधे रास्ते में ही आर्थिक सुधार को छूट देना प्रारंभ कर देते हैं। 1919 से अमेरिका की 16 मंदियों की औसत अवधि 13 महीने रही है, यद्यपि हाल की मंदियों की अवधि कम रही है। अतः यदि 2008 की मंदी इसी औसत का अनुसरण करे तो शेयर बाजार की गिरावट नवंबर 2008 के आसपास अपने न्यूनतम स्तर को प्राप्त कर चुकी होगी.
मंदी और राजनीति
सामान्यतया एक प्रशासन को अपने समय के दौरान अर्थव्यवस्था की स्थिति के लिए श्रेय या दोष दिया जाता है। 42 एक मंदी की वास्तविक शुरुआत के बारे में इसी कारण असहमतियां उत्पन्न हुई हैं। एक आर्थिक चक्र में, गिरावट को विस्तार के लम्बे समय तक न चल सकने वाले स्तर तक पहुँचने का परिणाम माना जाता है और एक संक्षिप्त गिरावट के द्वारा इसको संशोधित किया जाता है। इस प्रकार चक्र के विशिष्ट चरणों के कारकों को पृथक करना आसान नहीं है।
ऐसा माना जाता है कि रोनाल्ड रीगन के आने से पहले पॉल वोल्कर, फेडरल रिज़र्व बोर्ड के अध्यक्ष, द्वारा अपनाई गयी कड़ी मुद्रा-नीति 1981 की मंदी का कारण थी। रीगन ने उस नीति का समर्थन किया। अर्थशास्त्री वाल्टर हेलर ने, 1960 के दशक में आर्थिक सलाहकारों की परिषद के अध्यक्ष, कहा कि "मैं इसे रीगन-वोल्कर-कार्टर मंदी कहता हूँ". 44 हालाँकि इसके परिणामस्वरूप उत्पन्न होने वाली मुद्रास्फीति दर के नियंत्रण ने रीगन प्रशासन के कार्यकाल के दौरान एक मजबूत आर्थिक विकास हेतु एक मंच प्रदान किया।
ऐसा आमतौर पर माना जाता है कि मंदी की मौजूदगी या उसकी मात्रा पर सरकारी गतिविधियों का कुछ प्रभाव अवश्य पड़ता है। 46 अर्थशास्त्री आमतौर पर यह सिखाते हैं कि कुछ हद तक मंदी अपरिहार्य है और इसके कारकों को ठीक प्रकार से समझा नहीं जा सका है। नतीजतन, आधुनिक सरकारी प्रशासन मंदी के प्रभाव को कम करने हेतु कुछ कदम, जिनके विषय में भी सहमती नहीं है, उठाने का प्रयास करते हैं। वे अक्सर (कम से कम) मंदी को रोक पाने में असफल रहते हैं और यह स्थापित कर पाना अत्यंत दुष्कर है कि क्या उन कदमों ने मंदी के प्रभाव को कम किया अथवा उसको और भी बढा दिया.47
वैश्विक मंदियाँ
वैश्विक मंदी के लिए कोई सर्व सहमत परिभाषा नहीं है, आईएमएफ उन अवधियों को मंदी के तौर पर मानता है जब वैश्विक विकास दर 3% से कम है। 48 आईएमएफ का अनुमान है कि वैश्विक मंदियाँ आमतौर पर 8 से 10 वर्ष की अवधि के बाद आती हैं। आईएमएफ के अनुसार पिछले तीन दशकों की तीन वैश्विक मंदियों के दौरान, प्रति व्यक्ति वैश्विक उत्पादन में वृद्धि दर शून्य या नकारात्मक था।
अंतर्राष्ट्रीय मुद्रा कोष (आईएमएफ) के अर्थशास्त्रियों का कहना है कि एक वैश्विक मंदी वैश्विक विकास दर को तीन प्रतिशत या उससे भी कम स्तर तक ले जायेगी. इस हिसाब से 1985 के बाद से चार अवधियों को इस योग्य माना जा सकता है: 1990-1993, 1998, 2001-2002 और 2008-2009.
संयुक्त राज्य की मंदियाँ
अर्थशास्त्रियों के अनुसार, 1854 के बाद से अमेरिका ने विस्तार और संकुचन के 32 चक्रों का सामना किया है, जिसमें औसतन संकुचन के 17 महीने और विस्तार के 38 महीने शामिल हैं। 52 हालांकि, 1980 के बाद से एक वित्तीय तिमाही या अधिक के दौरान नकारात्मक आर्थिक विकास केवल आठ अवधियाँ रही हैं, 53 और चार अवधियों को मंदी माना गया है:
पिछली तीन मंदियों के लिए, NBER का निर्णय लगातार दो तिमाहियों में गिरावट वाली परिभाषा की लगभग पुष्टि करता है। हालांकि 2001 की मंदी में लगातार दो तिमाहियों की गिरावट शामिल नहीं थी, इसके पहले की दो तिमाहियों में बारी बारी से गिरावट और कमजोर वृद्धि देखी गयी थी।
कुछ देशों में मौजूदा मंदी
आधिकारिक आर्थिक आंकड़ों से पता चलता है कि 2009 की शुरुआत तक कई राष्ट्र मंदी के दौर से गुजर रहे हैं। अमेरिका ने 2007 के अंत में मंदी में प्रवेश किया, 58 2008 में कई अन्य राष्ट्र भी मंदी की चपेट में आ गये।
संयुक्त राज्य अमेरिका
अमेरिका के आवासीय बाजार में गिरावट (अमेरिका के आवासीय बबलका एक संभव परिणाम) और सबप्राइम मोर्टगेज संकट मंदी के लिए महत्त्वपूर्ण रूप से जिम्मेदार हैं।
2008/2009 की मंदी में लगभग 20 वर्षों में पहली बार निजी उपभोग में गिरावट देखी जा रही है। यह मौजूदा मंदी की गंभीरता और गहराई को सूचित करता है। उपभोक्ता विश्वास इतना नीचे गिर चुका है कि, सुधार आने में लंबा समय लगेगा. अमेरिकी उपभोक्ताओं पर मंदी ने बुरा प्रभाव छोड़ा है, उनके मकानों की कीमत दिन प्रतिदिन घट रही है और उनकी पेंशन बचत की शेयर बाजार में धज्जियाँ उड़ रही हैं। उपभोक्ताओं की न केवल संपत्ति का नाश हो रहा है, बेरोजगारी बढ़ने के साथ साथ उन्हें अपनी नौकरी चीन जाने का डर भी सताने लगाने है।
अमेरिकी नियोक्ताओं ने फ़रवरी 2008 में 63,000 नौकरियों की छंटनी की 60, पांच सालों में सबसे अधिक. फेडरल रिज़र्व के पूर्व अध्यक्ष एलन ग्रीनस्पान ने 6 अप्रैल 2008 को कहा कि "संयुक्त राज्य अमेरिका के मंदी में जाने की संभावना 50 प्रतिशत से अधिक है।" 611 अक्टूबर को, आर्थिक विश्लेषण ब्यूरो ने सूचना दी की सितंबर में लगभग 156000 अतिरिक्त नौकरियां समाप्त हो गयीं थीं। अप्रैल 29, 2008 को नौ अमरीकी राज्यों को मूडीज़ द्वारा मंदीग्रस्त घोषित कर दिया गया था। नवंबर 2008 में नियोक्ताओं ने 533000 नौकरियों की छंटनी की, 34 वर्षों में सबसे बड़ा एकल महीने का नुकसान. 622008 के लिए, अनुमानतः 26 लाख अमेरिकी नौकरियों का सफाया कर दिया गया था।
अमेरिका की बेरोजगारी दर मार्च 2009 में 8.5 प्रतिशत तक बढ़ गयी थी और दिसम्बर 2007 में मंदी की शुरुआत से ५१ लाख नौकरियों की छंटनी हो चुकी है https://web.archive.org/web/20090612125616/http://www.wealthalchemist.com/Blog/2009/04/reality-check-job-loss-2009-control/. अर्थात् मात्र एक वर्ष पहले की तुलना में लगभग पचास लाख अधिक लोग बेरोजगार https://web.archive.org/web/20091006024659/http://www.bls.gov/news.release/empsit.nr0.htm. 1940 के बाद से बेरोजगार लोगों की संख्या में यह सबसे बड़ी वार्षिक छलांग है।https://web.archive.org/web/20130914045817/http://money.cnn.com/2009/01/09/news/economy/jobs_december/index.htm
यद्यपि अमेरिकी अर्थव्यवस्था पहली तिमाही में 1% से बढ़ी, 64 65 जून 2008 तक कुछ विश्लेषकों ने कहा कि एक लम्बे क्रेडिट संकट तथा "तेल, खाद्य और इस्पात जैसी वस्तुओं में अनियंत्रित मुद्रास्फीति" के कारण, देश अभी भी एक मंदी में ही है। 66 2008 की तीसरी तिमाही में जीडीपी में 0.5% की कमी हुई, 67 2001 के बाद की सबसे बडी गिरावट. Q3 के दौरान कपड़े और खाना जैसे गैर-टिकाऊ सामान पर खर्च में 6.4% की गिरावट, 1950 के बाद से सबसे बड़ी थी।
51 भविष्यवक्ताओं के सर्वेक्षण पर आधारित नवंबर 17, 2008 की फिलाडेल्फिया के फेडरल रिज़र्व बैंक की एक रिपोर्ट से यह निष्कर्ष निकला कि मंदी अप्रैल 2008 में शुरू हुई और 14 महीनों तक चलेगी. 69 उनके अनुसार वास्तविक जीडीपी की वार्षिक गिरावट दर चौथी तिमाही में 2.9% तथा 2009 की पहली तिमाही में 1.1% रहेगी. इन पूर्वानुमानों में तीन महीने पहले के पूर्वानुमान के मुकाबले गिरावट की दर में चिंताजनक कमी की गयी है।
राष्ट्रीय आर्थिक अनुसंधान ब्यूरो की एक दिसम्बर 1, 2008, की रिपोर्ट के अनुसार अमेरिका दिसंबर 2007(जब आर्थिक गतिविधि अपने चरम पर थी) से एक मंदी के दौर से गुजर रहा है, अनेक संकेतकों के आधार पर जिनमे शामिल हैं नौकरियों की छंटनी, निजी आय में गिरावट और वास्तविक जीडीपी में गिरावट. 70
अन्य देश
कुछ अन्य देशों में भी जीडीपी की विकास दर में कमी दर्ज की गयी है, इसके कारणों में आमतौर पर शामिल हैं नकदी की कमी, खाद्य और उर्जा के क्षेत्रों में मूल्य वृद्धि, तथा अमेरिकी मंदी. इनमे शामिल हैं यूनाइटेड किंगडम, आयरलैंड, कनाडा, जापान, चीन, भारत, न्यूजीलैंड और EEA में शामिल कई देश. कुछ में पहले ही विशेषज्ञों द्वारा मंदी की पुष्टि कर दी गयी है, जबकि अन्य दो लगातार तिमाहियों में नकारात्मक वृद्धि दर्शाने हेतु चौथी तिमाही के जीडीपी आंकड़ों का इंतजार कर रहे हैं। भारत और चीन आर्थिक गतिविधियों में गिरावट के दौर से गुजर रहे हैं, लेकिन यह मंदी नहीं है। इसके अलावा अफ्रीका और दक्षिण अफ्रीका भी आर्थिक गतिविधियों में गिरावट और वैश्विक प्रकोप का सामना कर रहे हैं। ऑस्ट्रेलिया ने 2009 में एक तकनीकी मंदी से स्वयं को बचा लिया और समग्र वैश्विक आर्थिक गिरावट के विपरीत सकारात्मक विकास दर को प्राप्त किया।
चार्लटन हेस्टन
चार्लटन हेस्टन (जन्म जॉन चार्ल्स कार्टर ; 4 अक्टूबर 1923 – 5 अप्रैल, 2008) एक अमेरिकी अभिनेता और राजनीतिक कार्यकर्ता थे। एक हॉलीवुड स्टार के रूप में, उन्होंने 60 वर्षों के दौरान लगभग 100 फिल्मों में काम किया। उन्होंने महाकाव्य फिल्म द टेन कमांडमेंट्स (1956) में मूसा की भूमिका निभाई, जिसके लिए उन्हें सर्वश्रेष्ठ अभिनेता के लिए गोल्डन ग्लोब अवार्ड के लिए अपना पहला नामांकन मिला - मोशन पिक्चर ड्रामा और बेन-हर (1959) में शीर्षक भूमिका, जिसके लिए उन्होंने सर्वश्रेष्ठ अभिनेता के लिए अकादमी पुरस्कार जीता। उन्होंने द ग्रेटेस्ट शो ऑन अर्थ (1952), सीक्रेट ऑफ़ द इंकस (1954), टच ऑफ़ एविल (1958) में ओर्सन वेल्स के साथ, द बिग कंट्री (1958), एल सिड (1961), द ग्रेटेस्ट स्टोरी एवर टोल्ड (1958) में भी अभिनय किया। 1965), खार्तूम (1966), प्लैनेट ऑफ द एप्स (1968), द ओमेगा मैन (1971) और सॉयलेंट ग्रीन (1973)।
1950 और 1960 के दशक में, वह नस्लवाद के खिलाफ खुलकर बोलने वाले हॉलीवुड अभिनेताओं में से एक थे और नागरिक अधिकार आंदोलन के सक्रिय समर्थक थे। हेस्टन ने 1987 में एक रिपब्लिकन बनने के लिए डेमोक्रेटिक पार्टी छोड़ दी, एक रूढ़िवादी राजनीतिक कार्रवाई समिति की स्थापना की और रोनाल्ड रीगन का समर्थन किया। हेस्टन 1998 से 2003 तक नेशनल राइफल एसोसिएशन ऑफ अमेरिका (NRA) के पांच-कार्यकाल के अध्यक्ष थे। 2002 में घोषणा करने के बाद कि उन्हें अल्जाइमर रोग है, वे अभिनय और NRA प्रेसीडेंसी दोनों से सेवानिवृत्त हुए।
विद्यालयी मनोविज्ञान
विद्यालयी मनोविज्ञान (School psychology) वह विधा है जो शैक्षिक मनोविज्ञान और विकासात्मक मनोविज्ञान आदि के सिद्धान्तों का उपयोग करते हुए बच्चों एवं किशोर-किशोरियों के व्यवहार सम्बन्धी स्वास्थ्य तथा सीखने से सम्बन्धित आवश्यकताओं की पूर्ति करता है।
लिथियम हाइड्राक्साइड
लिथियम हाइड्राक्साइड एक अकार्बनिक यौगिक है।
ढ़लाई (धातुकर्म)
धातुकर्म में, ढ़लाई या रोलिंग धातुओं के रूपान्तरण की वह विधि है जिसमें धातु को दो बेलनाकार रोलरों के बीच से होकर गुजारा जाता है और दोनों रोलर धातु को दबाते हैं।
लिथियम आयोडाइड
लिथियम आयोडाइड एक अकार्बनिक यौगिक है।
एमकेपी इंटर कॉलेज, कन्या
एमकेपी इंटर कॉलेज देहरादून, उत्तराखंड के न्यू रोड में स्थित एक सरकारी विद्यालय है। इसकी स्थापना श्री स्वयं भटनागर द्वारा १९३० में की गई थी।
विद्यालय के बारे में सामान्य जानकारी इस प्रकार है:-
राधिका प्रसन्न मुखर्जी
राधिका प्रसन्न मुखर्जी एक भाषाविद व बिहार में शिक्षा-अधिकारी थे।
सन १८८२ ई में जब जॉर्ज अब्राहम ग्रियर्सन ने ‘कलकत्ता रिव्यू’ में प्रकाशित अपने लेख में लिखा था कि "जो भाषा हिंदी कहलाती है वह बिहार के नव्वे प्रतिशत लोगों की भाषा नहीं है" तब राधिका प्रसन्न मुखर्जी ने भी ग्रियर्सन के तर्कों का कड़ा प्रतिवाद किया था-
एक अन्य रोचक ‘विद्वत्ततापूर्ण’ तर्क देते हुए मुखर्जी लिखते हैं कि,
लिथियम नाइट्रेट
लिथियम नाइट्रेट एक अकार्बनिक यौगिक है।
हसनपुर कसौधन गाँव, हंडिया (इलाहाबाद)
हसनपुर कसौधन हंडिया, इलाहाबाद, उत्तर प्रदेश स्थित एक गाँव है।
ऎर्रमटं (कर्नूलु)
ऎर्रमटं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
बेताबी (1997 फ़िल्म)
बेताबी 1997 में बनी हिन्दी भाषा की फिल्म है।
मैग्निसियम कार्बोनेट
मैग्निसियम कार्बोनेट एक अकार्बनिक यौगिक है।
अतुल राघव
अतुल राघव (अंग्रेजी :Atul Raghav) एक भारतीय ताइक्वांडो खिलाड़ी हैं।  उन्होंने अंतरराष्ट्रीय स्तर पर जी-2 रैंकिंग चैंपियनशिप में कांस्य पदक भारत के नाम अर्जित करा।  अतुल गाजियाबाद के पहले खिलाड़ी है जिन्होंने जी रैंकिंग चैंपियनशिप में हिस्सा लिया और पदक हासिल करा।  इसके अलावा, अतुल ने राज्य और राष्ट्रीय प्रतियोगिताओं में भी स्वर्ण पदक अपने नाम अर्जित करे है।
अतुल फिलहाल में गाजियाबाद नगर निगम में ब्रांड एम्बेसडर के पद पर नियुक्त है।
प्रारंभिक जीवन
अतुल राघव का जन्म 24 सितंबर 2004 को बुलंदशहर में हुआ था| जब वे 10 वर्ष के थे, तब उनका परिवार उनकी उच्च और अच्छी शिक्षा के लिए गाजियाबाद आ गया| अतुल ने 2017 में स्कूल स्तर पर विभिन्न ताइक्वांडो प्रतियोगिताओं में भाग लेकर अपने करियर की शुरुआत की। अतुल फ़िलहाल में दिल्ली यूनिवर्सिटी से अपनी पढ़ाई पूरी कर रहे है|
कांसदेऊ-प०मनि०२, पौडी तहसील
कांसदेऊ-प०मनि०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
खुडयारी, अल्मोडा तहसील
खुडयारी, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
जगन्‍नाथ मल्ल
जगन्‍नाथ मल्ल,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के देवरिया जिले के 320 - पडरौना (उत्‍तर) विधान सभा निर्वाचन क्षेत्र से सोशलिस्‍ट पार्टी की ओर से चुनाव में भाग लिया।
निकोलस ऑटो
निकोल‘ओस अगस्त ऑटो (१४ जून १८३२, - २६ जनवरी १८९१) एक जर्मन अन्वेषक थे। इन्होंने अन्तर्दहन इंजन का अन्वेषण किया था।
बेक्ड़ेल टेस्ट
उपभोगताओं द्वारा सम्पादित डेटाबेस एवं मीडिया इंडस्ट्री प्रेस के अनुसार केवल ५०% इन शर्तों को पूरा करती हैं। यह टेस्ट इस बात का प्रमाण है कि महिलाएं सक्रिय रूप से फिल्मों एवं अन्य रचनाओं में सम्मिलित हैं। इसका उपयोग लिंग असमानता एवं लिंगवाद की ओर संकेत करने में भी होता है।
इस टेस्ट को बेक्ड़ेल -वॉलेस टेस्ट के नाम से भी जाना जाता है। बेक्ड़ेल टेस्ट का पहला उल्लेख एलिसन बेक्ड़ेल की कॉमिक Dykes to Watch Out For में १९८५ में किया गया। बेक्ड़ेल ने इस विचार का श्रेय अपनी मित्र लिज़ वॉलेस, और वर्जिनिया वुल्फ़ की रचनाओं को दिया। २१ वीं सदी में जब इस टेस्ट के बारे में चर्चा बढ़ने लगी, तो इस के सामान कई अन्य टेस्ट प्रयोग में लए जाने लगे। ण
लोकप्रिय उपन्यास में लिंग चित्रण
जो बातें वर्जिनिया वुल्फ़ ने १९२९ में लिखे अपने निबंध- अ रूम ऑफ़ वन्स ओन [A Room of One's Own] में कहीं, बेक्ड़ेल टेस्ट ने समान रूप से आधुनिक रचनाओं के बारे में टिप्पणी की।
१९५० और २००५ के बीच की ८५५ अमरीकी फिल्मों में लिंग चित्रण पर की गयी एक जांच में यह स्पष्ट हुआ औसत रूप से एक महिला पात्र की तुलना में दो पुरुष पात्र थे और यह अनुपात इतने वर्षों तक सामान रहा। महिला पात्रों को मैथुन क्रिया में पुरुषों से दो गुना ज़्यादा बार दर्शाया गया, और साथ ही ऐसे दृश्यों का अनुपात समय के साथ बढ़ता गया। महिला और पुरुष पात्रों में हिंसा का प्रदर्शन भी बढ़ता रहा।
जीना डेविस इंस्टिट्यूट ऑन जेंडर एंड मीडिया द्वारा २०१४ में की गयी एक जांच के अनुसार विश्वभर में २०१० से २०१३ के बीच बनायी गयी १२० फिल्मों में केवल ३१% नामित पात्र महिलाएं थीं, केवल २३% फिल्मों में मुख्य किरदार एक महिला पात्र का था, एवं केवल ७% फिल्म निर्देशक महिलाएं थीं। एक अन्य जांच ने यह दर्शाया की २००७ से २०१४ के बीच ७०० सबसे अधिक कमाई करने वाली फिल्मों में केवल ३०% बात करने वाले पात्र महिलाओं के थे।
सेक्सी लैंप टेस्ट
वर्ष २०१२ में हास्य पुस्तक लेखिका कैली सू डीकॉंनिक ने एक अलग टेस्ट का प्रस्ताव रखा, जिसे सेक्सी लैंप टेस्ट का नाम दिया गया।  उनका कहना यह था की "यदि महिला किरदार की जगह एक कामुक लैंप को खड़ा कर दिया जाए और कहानी तोह भी आगे बढ़ सकती हो, तो कथानक के पुनर्लेखन की आवश्यकता है। "
स्फिंक्स टेस्ट
वर्ष २०१५ में लंदन की स्फिंक्स थिएटर कंपनी ने 'नाटककारों को महिलाओं के लिए अधिक और अच्छे किरदार लिखने के लिए' प्रोत्साहित करने हेतु 'स्फिंक्स टेस्ट' का प्रस्ताव रखा।  यह प्रस्ताव इस लिए दिया गया था क्यूंकि एक शोध में यह पता लगा की वर्ष २०१४ में नाटकों में केवल ३७% रोल महिलाओं के लिए लिखे गए थे। इस टेस्ट में देखा जाता है की महिलाओं की अन्य पात्रों के साथ क्या बातचीत है, महिला पात्र कितने सक्रिय हैं, उन्हें कितने प्रतिक्रियाशील रूप में दर्शाया गया है, और उनके किरदार को किस हद तक रूढ़िबद्ध धारणा से देखा गया है।
बतुलापल्ली
बतुलापल्ली (Bathulapalle) भारत के तेलंगाना राज्य के खम्मम ज़िले में स्थित एक गाँव है।
श्री रामअवतार (1950 फ़िल्म)
श्री रामअवतार 1950 में बनी हिन्दी भाषा की फिल्म है।
कैमरून क्रिकेट टीम
कैमरून क्रिकेट टीम अंतरराष्ट्रीय क्रिकेट में कैमरून का प्रतिनिधित्व करती है। टीम, कैमरून क्रिकेट संघ द्वारा संचालित की जाती है, जो सन् 2017 में अंतर्राष्ट्रीय क्रिकेट परिषद का एक एसोसिएट सदस्य के रूप मे चुना गया।
हेब्रिडीज़
हेब्रिडीज़ (Hebrides) ब्रिटेन की उत्तरी स्कॉटलैण्ड ईकाई के पश्चिमी छोर से आगे अटलांटिक महासागर में स्थित एक द्वीप समूह है। इसके दो मुख्य भाग हैं: भीतरी हेब्रिडीज़ (Inner Hebrides, जिसके द्वीप स्कॉटलैण्ड की मुख्यभूमि के तट के पास है) और बाहरी हेब्रिडीज़ (Outer Hebrides, जो मुख्यभूमि के तट से अधिक दूर है)। हेब्रिडीज़ के द्वीपों पर इस क्षेत्र में अग्रसर हुई कई ऐतिहासिक संस्कृतियों के निशान मिलते हैं, जिस कारणवश यहाँ के लोगों व स्थानीय नामों में केल्टी, नोर्स और अंग्रेज़ी के प्रभाव मिश्रित रूप से दिखते हैं।
मागी
प्राचीन ईरान में पारसी धर्म के पुजारियों को मागी कहते थे। इन्हें उच्च वर्ग का समझा जाता था। इस्लाम के आने के बाद ये ईरान के प्राचीन धर्म के प्रतीक बन गए और मुस्लिम धर्म की शराब-नृत्य-संगीत की मनाही के नियम के पालन करने के बाद इनकी छवि भौतिकतावादी पुजारियों की तरह हो गई। मध्यकाल के ईरानी कवियों तथा सूफ़ियों ने इनका ज़िक्र कई बार शराब पीने व विधर्मी लोगों के रूप में किया है। आधुनिक प़ारसी में इसे माग़ुन नाम से भी बुलाया जाता है। ग्यारहवीं सदी में लिखी ये फ़ारसी रचना - गर मन ज़े मय-ए-मैग़ाने मस्तम्, हस्तम। वर आशिक़, व रिन्द व बुतपरस्तम, हस्तम। हर कस ख़याल-ए-ख़ुद गुमान दारन्द मन मीदानम ख़ुद, हमचूँ हस्तम, हस्तम।
(अगर मैं किसी माग़ी की दी शराब पीकर मस्त हूं, तो हूँ। अगर आशिक़, पाग़ल या मूर्ति पूजक हूँ तो हूँ। हर किसी को अपने बारे में शक है, मैं ख़ुद को जानता हूँ, जैसी हूँ, हूँ। इस्लामिक विचार में शराब पीना और मूर्तिपूजन दोनों मना हैं।)
सनातन धर्म इंटर कॉलेज (बन्नू)
सनातन धर्म इंटर कॉलेज देहरादून, उत्तराखंड के रेस कोर्स़ में स्थित एक सरकारी विद्यालय है। इसकी स्थापना श्री मेहर चंद खन्ना द्वारा १९५६ में की गई थी।
विद्यालय के बारे में सामान्य जानकारी इस प्रकार है:-
यह एनसीसी तथा अन्य क्रियाकलापों में भाग लेने के अवसर उपलब्ध कराता है।
वरसूडी-घुड०I, पौडी तहसील
वरसूडी-घुड०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
वोट के बदले नोट
वोट के बदले नोट काण्ड 2008 में कांग्रेस सरकार को बचाने के लिए हुआ। 2008 में परमाणु विधेयक पर मतदान में कांग्रेस सरकार अल्पमत में थी। सोनिया गाँधी, उनके राजनीतिक सलाहकार अहमद पटेल व अमर सिंह ने विपक्षी दलों के कुछ सांसदों को खरदीने की कोशिश की। सांसदों ने कांग्रेस का भांडा फोड़ने के लिए एक चाल चली. उन्होंने (भगोरा, कुलस्ते, अर्गल) ये रुपये संसद में लहराने का निश्चय किया। बकौल इसके लिए CNN IBN के राजदीप सरदेसाई के साथ मिलकर एक स्टिंग ओपरेशन तैयार किया। यह निश्चय हुआ की जब सांसद नोट लहरायेंगे तो बाहर चैनल पर ये पर्दाफाश होगा, लेकिन राजदीप ने ये बात सोनिया और अहमद पटेल को बता दी और चैनल पर स्टिंग ओपरेशन नहीं दिखाया.
हसनपुर मुतफरका गाँव, हंडिया (इलाहाबाद)
हसनपुर मुतफरका हंडिया, इलाहाबाद, उत्तर प्रदेश स्थित एक गाँव है।
सेकसरिया पारितोषिक
सेकसरिया पारितोषिक हिन्दी साहित्य सम्मेलन, प्रयाग द्वारा दिया जाने वाला एक साहित्यिक पुरस्कार है। इसे हिन्दी साहित्य में उत्कृष्ट योगदान के लिए महिला साहित्यकारों को प्रदान किया जाता है। इसका आरम्भ सन् १९३१ ई॰ में हुआ था।
परिचय
हिन्दी साहित्य सम्मेलन, प्रयाग द्वारा महिला साहित्यकारों को विशेष रूप से प्रोत्साहित करने के उद्देश्य से सन् १९३१ ई॰ में 'सेकसरिया पारितोषिक' प्रदान करने का कार्य आरम्भ किया गया। पाँच सौ रुपये का यह प्रथम पारितोषिक सुभद्राकुमारी चौहान को उनके कविता-संग्रह 'मुकुल' के लिए प्रदान किया गया।
पापायपल्लॆ (कडप)
पापायपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
अंतरीप
अंतरीप, किसी समुद्र या कभी कभी भूमि से भी ऊपर की ओर उभरा हुए भूमि के भाग को कहते हैं। जब यह जल (अमूमन समुद्र) से उभरता है तो इसे प्रायद्वीप या रास कहा जाता है।
अधिकतर अंतरीप, या तो किसी चट्टान के मुलायम हिस्सों के अपरदन के उपरांत बचे सख्त या कठोर हिस्सों से निर्मित होते हैं, या फिर यह दो नदी घाटियों के बीच जहां उनका संगम होता है, पर शेष बची उच्चभूमि होते हैं।
ऐतिहसिक रूप से अपनी विशेष स्थिति और स्वाभाविक रक्षात्मक गुण के कारण कई किलों और दुर्गों का निर्माण अंतरीपों पर किया गया है। आयरलैंड के अंतरीप किले इस का एक उदाहरण है।
टग्यूडा छोटा, कालाढूगी तहसील
टग्यूडा छोटा, कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
लीडिया
लीडिया या लुडया ईसा के पूर्व आठवीं सदी में वर्तमान पश्चिमी तुर्की में एक साम्राज्य हुआ करता था जिसे हिन्द-आर्य जाति का माना गया है। इनका प्राचीन ग्रीक (यूनानी) लेखों में ज़िक्र मिलता है। छठी सदी ईसा पूर्व के अन्त में इसे फ़ारसी शासकों ने हरा दिया था। सरडिस इनकी राजधानी हुआ करती थी।
5 का वर्गमूल
5 का वर्गमूल एक धनात्मक वास्तविक संख्या है, जिसे स्वयं से गुणा करने पर अभाज्य संख्या 5 प्राप्त होती है। इसे समान गुण वाली ऋणात्मक संख्या से भिन्न करने हेतु अधिक सटीक रूप से 5 का मुख्य वर्गमूल कहा जाता है। यह संख्या स्वर्णिमानुपात के भग्नांकात्मक व्यंजक में दर्शन देती है। इसे मूल रूप में निरूपित किया जा सकता है:
यह एक अपरिमेय बीजीय संख्या है। इसके दशमलव विस्तार के प्रथम षष्टि महत्त्वपूर्ण अंक हैं:
जिसे 99.99% परिशुद्धता के भीतर 2.236 तक घटाया जा सकता है। जनवरी 2022 तक, दशमलव में इसके संख्यात्मक मान की गणना न्यूनतम 2.25 खरब अंकों तक की गई है।
कजाकिस्तान में स्वास्थ्य
कजाकिस्तान में हेल्थकेयर प्रणाली सुधार के बाद सोवियत स्वास्थ्य देखभाल प्रणाली है।
अवलोकन
दुनिया में सबसे विकसित राष्ट्रों और कुछ विकासशील राष्ट्रों से नीचे कजाकिस्तान में जन्म के समय जीवन प्रत्याशा 148 वें स्थान पर है। यह यूरोपीय संघ के लिए औसत जीवन प्रत्याशा से नीचे है। विश्व स्वास्थ्य संगठन (WHO) ने 2000 में, समग्र प्रदर्शन में कज़ाकिस्तान स्वास्थ्य प्रणाली को 64 वें और स्वास्थ्य के समग्र स्तर पर 135 वें स्थान पर रखा (अध्ययन में शामिल 191 सदस्य देशों में से)।